Malgrat les possibles pluges, les calderes del 9 d’octubre es repartiran a Burjassot
2025-07-24

Davant la previsió de pluges per a divendres que ve 9 d’octubre, festivitat de tots els valencians, l’Ajuntament de Burjassot, des de la Regidoria de Festes, dirigida per Manuel Pérez Menero, ha informat que es mantindrà el repartiment de calderes d’arròs amb fesols i naps per a tots aquells veïns que vulguen degustar aquest típic plat valencià.

En el cas que ploga, les racions es repartiran per a endur-se a casa, ja que no es podran muntar les tradicionals taules en la Pinada de la Casa de Cultura per a degustar el plat. Tots els veïns que vulguen, podran acudir a la Pinada amb les seues olles, cassoles i tapers i emportar-se una bona ració d’arròs amb fesols i naps.

Si la previsió canvia i no hi hagueren pluges el divendres, la jornada es desenvoluparà de manera habitual, des de primera hora del matí amb els inflables, el futbol taula i els jocs tradicionals i el dinar a partir de les 14 hores en la Pinada.